Иван Вазов
Капуанска долина

chitanka.info

Из разкошните долини

на Италия щастлива,

сред лимонови градини

влакът гръмишком отива.

„Ето раят!“, с възхищенье

рижий англичанин рече.

Аз погледнах го спокойно:

„Мистер, рая знам го вече.“

И спомних си за Балкана,

за прекрасната родинах,

и въздъхнах си за мойта

Розова долина!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.